Nikolay Kiselyov. Nikolay Ivanovich Kiselyov (1946-yil 29-noyabr, Kineshma, Ivanovo viloyati, RSFSR, SSSR) – sovet futbolchisi, keyinroq sovet va rus futbol murabbiyi. SSSR sport ustasi (1968). RSFSRda xizmat koʻrsatgan murabbiy (1989). Futbolchilik faoliyati. Nikolay Ivanovich Kiselyov futboldagi faoliyatini Kineshmada boshladi. Ilk klubi Kineshadagi „Tomna“ klubi boʻldi. Keyinchalik Ivanovo viloyatining asosiy jamoasi boʻlgan „Tekstilshchik“ jamoasida shugʻullana boshlaydi. Maktabni tugatgach, mahalliy „Ximik“ klubi, ustozi hamyurti Yevgeniy Pestov taklifiga binoan Severodonetskka oʻynash uchun koʻchib oʻtadi. 1967-yilda futbolchi Yevgeniy Goryanskiy murabbiyligi ostidagi Zarya Lugansk klubiga oʻtadi. Biroz vaqt oʻtgach, tanishlar Kiselyovni Moskvaning „Spartak“ klubi bosh murabbiyi Nikita Simonyanga tavsiya qilishdi, shundan soʻng Moskvaga taklif qilindi. Avvaliga yoshlar jamoasi tarkibida oʻynadi, keyin asosiy tarkibda oʻynadi. Jamoa tarkibida u SSSR kubogi chempioni boʻldi. Kiselyov SSSR terma jamoasida 14 ta oʻyin oʻtkazgan (1969–1971) va 1970-yilgi futbol boʻyicha jahon chempionatida qatnashgan. Nikolay Kiselyovning bel sohasidagi jarohati tufayli futbolchilik faoliyati yakuniga yetgan. Murabbiylik faoliyati. Futbolchi 1979-yilda SSSR oʻsmirlar terma jamoasining 1979-yilgi Jahon chempionatida murabbiyi (2-oʻrin, finalda Argentinaga 1: 3 hisobida yutqazdi), 1981-yilda – SSSRoʻsmirlar terma jamoasi bosh murabbiyi boʻlgan va Yevropa chempionatida bronza medallarini qoʻlga kiritgan (18 yoshgacha boʻlgan yoshlar). Kiselyov klub bosh murabbiyi sifatida 1984-yilda Belarusning „Gomselmash“ klubida debyut qilgan va u bilan 5-oʻrinni egallagan (SSSR chempionatlari tarixidagi klubning eng yaxshi oʻrni). Oilaviy sabablarga koʻra murabbiy Lipetskga koʻchib oʻtdi va u yerda bir yil mahalliy „Metallurg“ klubida ishladi. Keyin Samarqandda qisqa muddatli xizmat safarida boʻldi. 1989-yilda „Sovintersport“ orqali BAAda murabbiy boʻlib ishlagan. 1989–1993-yillarda texnik direktor, 1994–1995-yillarda murabbiy boʻlib ishlagan. U bosh murabbiy boʻlmadi, chunki klub rahbariyati Kiselyov shartlari boʻyicha shartnoma imzolashni istamadi. 1996-yilda Rossiyaga qaytib, Saratovning „Sokol-PJD“ klubida bosh murabbiy sifatida ishlaydi. Kiselyov „Oryol“ va Moskvaning „Spartak-2“ jamoalariga murabbiylik qildi. 2004-yilda Ramenskiyning „Saturn“ jamoasining zaxira jamoasini boshqargan va u bilan RFPL zaxira oʻrinbosarlari turnirida 3-oʻrinni egallagan. 2006-yilda Armanistonning „Banants“ jamoasi bilan 1+1 tizimi boʻyicha shartnoma imzoladi. Kiselyov yil oxirida klubni tark etdi (Banants Armaniston chempionatida 2-oʻrinni egallab, Armaniston kubogi va UEFA kubogida muvaffaqiyatsiz ishtirok etdi). Murabbiy 2007-yil sentyabr oyida Ramenskiyning „Saturn“ – „Saturn-2“ terma klubini boshqargan. 2008-yil sentyabr oyida uning oʻrnini Mixail Belov egalladi. 2010-yilda FK Rusichi (Oryol) bosh murabbiyi boʻlgan. 2010-yilgi mavsum oxirida ishdan boʻshatildi.